रोने-गाने-चीख-पुकार-मातम-फायरिंग-आर्मी का कॉम्बैट ऑपरेशन, सब कुछ. कुछ छूटना नहीं चाहिए. हमे हर हाल में इस हफ्ते की टीआरपी सबसे ज्यादा चाहिए. COMPETITOR CHANNELS से हमारी टीआरपी बहुत आगे होनी चाहिए. सब लग जाओं यारों. आज काम करने का दिन है. जान लड़ा दो. जनता को अपने चैनल से चिपका दो. अरे यार, कुछ रिटायर्ड कर्नल-ब्रिगेडियर को स्टूडियो बुलाओ ना. कुछ वीएचपी-बजरंग दल वालों को भी. हो सके तो कुछ इस्लाम के जानकारों को भी, और भारत-पाक रिश्तों पर बोलने वाले तथाकथित एक्सपर्ट्स को भी. हॉट डिबेट करवाओ यार. विजुअल साथ में चलाते रहो. और बीच-बीच में एंकर का थोबड़ा-चेहरा भी दिखाते रहो. देखो, आज बहुत मेहनत कर रहा है-रही है वो…और पीसीआर, तुम एंकर को हर नई जानकारी से अपडेट करते रहो…कुछ छूटना नहीं चाहिए…आज इतने दिनों बाद तो खबर से खेलने का मौका आया है…भिड़ जाओ बॉस…नाक मत कटवाना मेरी…ओए, ग्राफिक्स डिपार्टमेंट, तुम लोग क्या कर रहे हो, एडिटोरियल को कोऑपरेट करो…अरे यार, आउटपुट, इसमें क्या एनिमेशन बनवा सकते हैं हमलोग??!!! ये दिखा सकते हैं क्या कि आतंकवादी कहां से आए और कैसे-कैसे हमला किया??? क्या पूरी जानकारी है…कन्फर्म करो, इनपुट से बात करो बॉस. ये साले इनपुट वाले, हमेशा से कामचोर हैं..ना ढंग से दूसरे चैनल वॉच कर सकते हैं, ना कोई काम की खबर कन्फर्म करा पाते हैं…कोई बोलो यार. मुझेे घटना की पूरी डिटेल चाहिए. एनिमेशन बनवाना है. ग्राफिक्स वालों को कहो, क्या कर रहे हो सब. सब के सब कामचोर हैं. बस इन्क्रीमेंट और प्रोमोशन चाहिए. देख लो भाई लोगों, अगर कवरेज अच्छी नहीं रही, टीआरपी लुढ़की तो सबको समेट दूंगा. कहे देता हूं. साला, सब काम मैं ही करूं. मै ही सोचूं, मैं ही विचारूं और मैं ही चलाऊं. तुम लोग पॉकेट में हाथ धर के न्यूज रूम में बॉसगीरी करते रहो. टहलते रहो. देख क्या रहे हो यार. जाओ, काम पर लग जाओ. और देखो..हमें सबसे आगे रहना है…बात करो, दो-तीन रिपोर्टर-एंकर को पाकिस्तान रवाना करना है. बात करो. जितनी जल्दी हम वहां पहुंचेंगे, उतना शानदार. मैं भी बात करता हूं….और हां, एक बार फिर बोल रहा हूं, विजुअल्स से कोई समझौता नहीं…सब चलाओ और दिखाओ…मैं यहीं हूं…लोग कम पड़ रहे हों तो छुट्टी कैंसल करके सबको बुला लो…